# மே 4



## நிகழ்வுகள்
- 1471 &ndash; ரோசாப்பூப் போர்கள்: இங்கிலாந்தின் நான்காம் எட்வர்டு மன்னர் டாக்சுபரியில் நடந்த சமரில் வேல்சு இளவரசர் எட்வர்டைக் கொலை செய்தார்.
- 1493 &ndash; திருத்தந்தை ஆறாம் அலெக்சாண்டர் புதிய உலகை எசுப்பானியாவுக்கும் போர்த்துக்கலுக்கும் பிரித்துக் கொடுத்தார்.
- 1626 &ndash; டச்சு நாடுகாண் பயணி பீட்டர் மினூயிட் புதிய நெதர்லாந்தை அடைந்தார்.
- 1776 &ndash; றோட் தீவு ஐக்கிய இராச்சியத்தின் மூன்றாம் ஜார்ஜ் மன்னருடனான தொடர்புகளை அறுத்த முதலாவது அமெரிக்கக் குடியேற்ற நாடானது.
- 1799 &ndash; நான்காம் ஆங்கிலேய மைசூர் போர்: சீரங்கப்பட்டிண முற்றுகை (1799): திப்பு சுல்தான் கொல்லப்பட்டதை அடுத்து ஸ்ரீரங்கப்பட்டணம் பிரித்தானியரின் கீழ் வந்தது.
- 1814 &ndash; பிரான்சின் முதலாம் நெப்போலியன் எல்பா தீவுக்கு நாடு கடத்தப்பட்ட நிலையில், தீவின் போர்ட்டோபெராயோ நகரை வந்தடைந்தான்.
- 1814 &ndash; எசுப்பானியா முழுமையான முடியாட்சிக்கு மாறியது.
- 1865 &ndash; அமெரிக்க உள்நாட்டுப் போர்: அலபாமா, மிசிசிப்பி, மற்றும் கிழக்கு லூசியானாவில் கூட்டமைப்புப் படைகள் சரணடைந்தன.
- 1886 &ndash; ஹேமார்க்கெட் படுகொலை: சிகாகோவில் இடம்பெற்ற தொழிலாளர் கலகத்தில் காவல்துறையினர் மீது எறியப்பட்ட குண்டுவீச்சுக்குப் பின் இடம்பெற்ற காவல்துறையினரின் துப்பாக்கிச் சூட்டில் 8 பேர் கொல்லப்பட்டனர். 60 பேர் காயமடைந்தனர்.
- 1904 &ndash; பனாமா கால்வாய் கட்டுமானம் ஐக்கிய அமெரிக்காவினால் ஆரம்பிக்கப்பட்டது.
- 1912 &ndash; ரோட்சு என்ற கிரேக்கத் தீவை இத்தாலி கைப்பற்றியது.
- 1919 &ndash; மே நான்கு இயக்கம்: சீனாவின் பிராந்தியங்கள் சப்பானுக்கு வழங்கப்பட்ட வெர்சாய் ஒப்பந்தத்தை எதிர்த்து தலைநகர் பெய்ஜிங்கில் தியானன்மென் சதுக்கத்தில் மாணவர் போராட்டம் இடம்பெற்றது.
- 1926 &ndash; ஐக்கிய இராச்சியத்தில் பொது வேலை நிறுத்தம் ஆரம்பமானது.
- 1930 &ndash; மகாத்மா காந்தி கைது செய்யப்பட்டு யெராவ்தா மத்திய சிறையில் அடைக்கப்பட்டார்.
- 1942 &ndash; இரண்டாம் உலகப் போர்: சப்பான் முதல் நாள் கைப்பற்றிய துளகி தீவு மீது அமெரிக்கக் கடற்படையினர் தாக்குதலைத் தொடுத்தனர்.
- 1945 &ndash; இரண்டாம் உலகப் போர்: செருமனியின் ஆம்பூர்க் நகரில் இருந்த நியூவென்காம் வதை முகாமை பிரித்தானிய இராணுவத்தினர் விடுவித்தனர்.
- 1945 &ndash; இரண்டாம் உலகப் போர்: வடக்கு செருமனி பிரித்தானியாவிடம் சரணடைந்தது.
- 1949 &ndash; அகில மலாயா தொழிற்சங்க சம்மேளத்தின் தலைவராக இருந்த எஸ். ஏ. கணபதி மலாயாவின் ஆட்சியாளர்களான பிரித்தானியர்களால் கோலாலம்பூர், புடு சிறைச்சாலையில் தூக்கிலிடப்பட்டார்.
- 1949 &ndash; இத்தாலியில் இடம்பெற்ற விமான விபத்தில் டொரினோ உதைபந்தாட்ட அணியின் அனைத்து விளையாட்டு வீரர்களும் கொல்லப்பட்டனர்.
- 1953 &ndash; ஏர்னெஸ்ட் ஹெமிங்வே *கிழவனும் கடலும்* என்ற புதினத்துக்காக புலிட்சர் பரிசு பெற்றார்.
- 1959 &ndash; முதலாவது கிராமி விருது வழங்கும் நிகழ்வு இடம்பெற்றது.
- 1970 &ndash; வியட்நாம் போர்: அமெரிக்காவில், ஒகையோ மாநிலத்தில் கெண்ட் அரசுப் பல்கலைக்கழகத்தில் இடம்பெற்ற ஆர்ப்பாட்டங்களை அடுத்து, பாதுகாப்புப் படையினர் சுட்டதில் நான்கு மாணவர்கள் கொல்லப்பட்டனர், 9 பேர் காயமடைந்தனர்.
- 1978 &ndash; தென்னாப்பிரிக்க பாதுகாப்புப் படைகள் தெற்கு அங்கோலாவில் சுவாப்போ இயக்க முகாம் ஒன்றைத் தாக்கி 600 பேரைக் கொன்றனர்.
- 1979 &ndash; மார்கரெட் தாட்சர் ஐக்கிய இராச்சியத்தின் முதலாவது பெண் பிரதமரானார்.
- 1982 &ndash; போக்லாந்து போர்: பிரித்தானியாவின் *செஃபீல்டு* போர்க்கப்பல் அர்கெந்தீனா ஏவுகணைத் தாக்குதலுக்கிலக்காகியதில் 20 கடற்படையினர் கொல்லப்பட்டனர்.
- 1990 &ndash; லாத்வியா சோவியத் ஒன்றியத்தின் ஆக்கிரமிப்புக்கு எதிராக மீண்டும் விடுதலையை அறிவித்தது.
- 1994 &ndash; இசுரேல் பிரதமர் இட்சாக் ரபீனுக்கும், பலத்தீன விடுதலை இயக்கத் தலைவர் யாசிர் அரஃபாத்துக்கும் இடையில் எட்டப்பட்ட அமைதி உடன்பாட்டின்படி காசாக்கரை, மற்றும் எரிக்கோவில் பாலத்தீனர்களுக்கு தன்னாட்சி உரிமை வழங்கப்பட்டது.
- 2002 &ndash; நைஜீரியாவில் உள்ளூர் விமானம் ஒன்று விபத்துக்குள்ளாகியதில் 148 பேர் உயிரிழந்தனர்.
- 2014 &ndash; நைரோபியில் பேருந்துகளில் குண்டுகள் வெடித்ததில் 3 பேர் கொல்லப்பட்டனர், 62 பேர் காயமடைந்தனர்.

## பிறப்புகள்

- 1649 &ndash; சத்திரசால், இந்திய ஆட்சியாளர் (இ. 1731)
- 1767 &ndash; தியாகராஜர், கருநாடக இசை மும்மூர்த்திகளில் ஒருவர் (இ. 1847)
- 1777 &ndash; லூயி ஜாக் தெனார், பிரான்சிய வேதியியலாளர் (இ. 1857)
- 1825 &ndash; தாமசு என்றி அக்சுலி, ஆங்கிலேய உயிரியலாளர் (இ. 1895)
- 1909 &ndash; ஆ. மு. சரிபுத்தீன், இலங்கைத் தமிழறிஞர், புலவர் (இ. 2000)
- 1922 &ndash; யுஜினி கிளார்க், அமெரிக்க உயிரியலாளர் (இ. 2015)
- 1928 &ndash; ஓசுனி முபாரக், எகிப்தின் 4வது அரசுத்தலைவர்
- 1929 &ndash; திக்கிரி அபேயசிங்க, இலங்கை சிங்கள வரலாற்றாளர் (இ. 1985)
- 1929 &ndash; ஆட்ரி ஹெப்பர்ன், பிரித்தானிய நடிகை (இ. 1993)
- 1940 &ndash; ராபின் குக், அமெரிக்க மருத்துவர், எழுத்தாளர்
- 1942 &ndash; சாம் பிட்ரோடா, இந்திய தொழில் முனைவாளர், கண்டுபிடிப்பாளர்
- 1945 &ndash; என். ராம், இந்திய இதழியலாளர்
- 1958 &ndash; கெய்த் ஹேரிங், அமெரிக்க ஓவியர் (இ. 1990)
- 1965 &ndash; சம்பிக்க ரணவக்க, இலங்கை அரசியல்வாதி
- 1981 &ndash; அலெக்சாண்டர் கெரென்சுகி, உருசிய அரசியல்வாதி (இ. 1970)
- 1983 &ndash; திரிசா, தென்னிந்தியத் திரைப்பட நடிகை

## இறப்புகள்
- 1799 &ndash; திப்பு சுல்தான், மைசூர் பேரரசர் (பி. 1750)
- 1879 &ndash; முத்து குமாரசுவாமி, இலங்கைத் தமிழ் அரசியல் தலைவர் (பி. 1834)
- 1912 &ndash; நெட்டி இசுட்டீவன்சு, அமெரிக்க மரபணுவியலாளர் (பி. 1861)
- 1949 &ndash; எஸ். ஏ. கணபதி, மலாயா தொழிற்சங்கத் தலைவர், இந்திய விடுதலைப் போராட்ட வீரர் (பி. 1925)
- 1972 &ndash; காயிதே மில்லத், தமிழக முசுலிம் அரசியல் தலைவர், விடுதலைப் போராட்ட செயற்பாட்டாளர் (பி. 1896)
- 1980 &ndash; சோசப்பு பிரோசு டிட்டோ, யுகோசுலாவியாவின் 1-வது அரசுத்தலைவர் (பி. 1892)
- 1997 &ndash; டபிள்யூ. தகநாயக்க, இலங்கையின் 5வது பிரதமர் (பி. 1902)
- 2011 &ndash; கி. கஸ்தூரிரங்கன், தமிழக இதழாளர், எழுத்தாளர் (பி. 1933)
- 2017 &ndash; சற்சொரூபவதி நாதன், இலங்கை வானொலி ஒலிபரப்பாளர் (பி. 1937)
- 2021 &ndash; வி. கல்யாணம், இந்திய விடுதலைப் போராட்ட வீரர் (பி. 1922)
- 2021 &ndash; டிராபிக் ராமசாமி, தமிழக சமூக செயற்பாட்டாளர் (பி. 1934)
- 2023 &ndash; காரைக்குடி மணி, தமிழக மிருதங்கக் கலைஞர் (பி. 1945)

## சிறப்பு நாள்
- பன்னாட்டுத் தீயணைக்கும் படையினர் நாள்
- இறந்தவர்கள் நினைவு நாள் (நெதர்லாந்து)